《奉和圣俞春雪》
宋代·刘敞

一日朔风三日雪，冬来严凝春复结。不知长此终安穷，芳物差池且三月。

雷公怒号何淬嗟，欲起草木呼龙蛇。可怜惨栗夺气意，正复惟悴哀泥沙。

紫宸放朝车马息，邻里谢交门径寂。解龟换酒聊自乐，浮云蔽日殊未极。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。